สังคมข่าวหุ้น
*P/E ของตลาดหุ้นไทย หลัง “บจ.” แจ้งงบปี 2563 กันแล้ว แม้จะสูงถึงระดับ 40 เท่า แต่หากเจาะลึกลงไปยัง บจ.ขนาดใหญ่ที่มีปัญหาเฉพาะตัว เช่น การบินไทย THAI ที่ขาดทุนกว่า 1.4 แสนล้านบาท หากตัดในส่วนนี้ออก P/E ก็ไม่น่าจะลดลงไปเยอะ และยังหุ้นขนาดใหญ่ตัวอื่นอีก เช่น CRC ของกลุ่มจิราธิวัฒน์ มีระดับ P/E ขึ้นไปสูง 4,660 เท่า นี่ก็ทำให้ภาพรวม P/E ตลาดพุ่งเช่นกัน ส่วนปีนี้แนวโน้มผลประกอบการปี 64 จะฟื้นตัว ล่าสุด ราคาขึ้นมาปิด 36.75 บาท ไม่ผ่านแนวต้าน 37.00 บาท หากผ่าน จะมีแนวต้านถัดไป 38.00 บาท เล่นรอบในกรอบนี้ได้
4 มี.ค. 2564

คาเฟอีน
*P/E ของตลาดหุ้นไทย หลัง “บจ.” แจ้งงบปี 2563 กันแล้ว แม้จะสูงถึงระดับ 40 เท่า แต่หากเจาะลึกลงไปยัง บจ.ขนาดใหญ่ที่มีปัญหาเฉพาะตัว เช่น การบินไทย THAI ที่ขาดทุนกว่า 1.4 แสนล้านบาท หากตัดในส่วนนี้ออก P/E ก็ไม่น่าจะลดลงไปเยอะ และยังหุ้นขนาดใหญ่ตัวอื่นอีก เช่น CRC ของกลุ่มจิราธิวัฒน์ มีระดับ P/E ขึ้นไปสูง 4,660 เท่า นี่ก็ทำให้ภาพรวม P/E ตลาดพุ่งเช่นกัน ส่วนปีนี้แนวโน้มผลประกอบการปี 64 จะฟื้นตัว ล่าสุด ราคาขึ้นมาปิด 36.75 บาท ไม่ผ่านแนวต้าน 37.00 บาท หากผ่าน จะมีแนวต้านถัดไป 38.00 บาท เล่นรอบในกรอบนี้ได้
*บมจ.ปตท.น้ำมันและการค้าปลีก หรือ OR เรือธงลำใหม่ของกลุ่ม ปตท. ราคายังแกว่งในช่วง 29.25-29.75 วอลุ่มเทรด แรงเก็งกำไรค่อย ๆ เริ่มลดลง ใครที่ว่าจะผ่าน 30.00 บาทอีกครั้งหรือเปล่า อาจจะยากซักหน่อย เพราะคือแนวต้านสำคัญ ราคาที่ 30.50 บาท จะได้ P/E ที่ 40 เท่า อาจจะเสี่ยงต่อการถูกแคชบาลานซ์ (ต้องดูวอลุ่มเทรดประกอบด้วย) ส่วนแนวรับน่าจะอยู่บริเวณ 28.75 บาท มีรายย่อยมารอรับเยอะแยะ ราคาไม่น่าจะหลุดง่าย ๆ เว้นแต่จะมีรายใหญ่เข้ามาเล่น “ตบจูบ” นั่นแหล่ะ ส่วนในกองทุนต่าง ๆ ที่เข้ามาถือตอน IPO มีข่าวว่า ยังถือกันครบ เพราะเป็นการลงทุนระยะยาว
*CPF บมจ.เจริญโภคภัณฑ์อาหาร ของ “เจ้าสัวธนินทร์” แนวต้าน 30.00 บาท เหมือนกับกำแพงเมืองจีนเลย ยากที่จะผ่านจริง ๆ หรือถูก “ติดยันต์” ห้ามผ่านหรือเปล่า อิอิ….ในแง่พื้นฐาน แน่นเปรี๊ยะอยู่แล้ว P/E 9.6 เท่า ยีลด์ 3.4% P/BV 1.28 เท่า แนวโน้มผลประกอบการปีนี้ กำไรหลักจากการดำเนินงานยังเติบโตต่อ แต่หากเทียบกับปี 63 นักวิเคราะห์บางคนบอกว่า อาจจะลดลง เพราะปีก่อนมีกำไรพิเศษเข้ามาเยอะ แต่ตรงนี้แล้วแต่มุมมองแต่ละคน ส่วน IAA Consensus Target Price ล่าสุดอยู่ที่ 40.00 บาท หุ้นตัวนี้กองทุนถือเยอะ แต่ไม่ค่อยซื้อเพิ่ม
*พิชิต จงสฤษดิ์หวัง ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อย แบงก์กรุงไทย KTB แจ้งเข้าไปร่วมกับ DBS ผู้นำด้าน Digital Banking ของโลก เปิดให้บริการโอนเงินไปต่างประเทศ เพิ่มช่องทางการโอนเงินระหว่างประเทศกึ่งเรียลไทม์ นำร่อง 4 สกุลเงินหลัก ได้แก่ ดอลลาร์สหรัฐฯ (USD) ปอนด์สเตอร์ลิง (GBP) ดอลลาร์ฮ่องกง (HK) และดอลลาร์สิงคโปร์ (SGD) ด้วยโปรโมชั่นค่าธรรมเนียมเพียง 99 บาท  ถึง 30 เมษายน 2564 เลือกหักเงินจากบัญชีเงินฝาก หรือ Krungthai Travel Card ด้วยเรตดีที่สุด ให้บริการแล้ววันนี้ ที่กรุงไทยทุกสาขา และให้บริการผ่านแอปพลิเคชัน Krungthai NEXT ภายในเดือนเม.ย.64
*PTG  บมจ.พีทีจี เอ็นเนอยี 2-3 วันที่ผ่านมา แรงขึ้นมาแรง หลังมีการนำไปเทียบกับหุ้น OR แล้วพบว่า PTG ถูกกว่ามาก P/E เพียง 18 เท่า ล่าสุด ผู้บริหารตั้งเป้าปริมาณขายน้ำมันปี 2564 เติบโต 8-12% จากการเปิดเมือง และค่าการตลาดจะยังอยู่ในระดับที่ดีที่ 1.8-1.9 บาทต่อลิตร พร้อมหาโอกาสทางธุรกิจ Non-oil ใหม่ ๆ เช่น เรื่องการทำ Solar farm โรงไฟฟ้าขยะ และกัญชงต่อยอดธุรกิจ Food and Beverage และเตรียมนำ 2 บริษัทในเครือเข้าตลาดฯ ปี 2565 คือ ธุรกิจ LPG และ Palm วานนี้ราคาปิด 21.00 บาท
*ตลาดสัญญาซื้อขายล่วงหน้า (TFEX) ร่วมกับ ธปท. และแบงก์กรุงไทย ชวนผู้ประกอบการ SMEs และผู้สนใจ ฟังสัมมนาออนไลน์ “บริหารความเสี่ยงค่าเงินอย่างมั่นใจด้วย USD Futures” พุธที่ 17 มี.ค.64 เวลา 14.00-15.00 น. ที่ Facebook : TFEX Station หัวข้อ “วิเคราะห์แนวโน้มเศรษฐกิจและตลาดการเงินโลก : เตรียมพร้อมรับมือกับความผันผวนของค่าเงิน” โดย ดร.พชรพจน์ นันทรามาศ ผู้ช่วยกรรมการผู้จัดการใหญ่ ทีม Business Risk and Macro Research แบงก์กรุงไทย และสุโชติ เปี่ยมชล ผู้อำนวยการ สำนักวิเคราะห์และพัฒนาตลาดการเงิน ธปท. และหัวข้อ “บริหารความเสี่ยงค่าเงินอย่างมั่นใจด้วย USD Futures และบริการแลกเปลี่ยนดอลลาร์รายวันผ่านเทคโนโลยี Blockchain (JEDI)” โดย ดร. จักรพันธ์ ติระศิริชัย ผู้อำนวยการอาวุโส ฝ่ายพัฒนาผลิตภัณฑ์-อนุพันธ์ TFEX และวรงค์ วงศ์สินอุดม ผู้อำนวยการ ฝ่าย Product Solutions and Markets Innovation ธนาคารกรุงไทย ลงทะเบียนล่วงหน้า รับเอกสารที่ www.TFEX.co.th ฟรี